OPERATIVNI CILJI IN VSEBINE

**POSREDOVANJE (MEDIACIJA)**

Vir: [UN](https://www.gov.si/assets/ministrstva/MIZS/Dokumenti/Osnovna-sola/Ucni-nacrti/obvezni/UN_anglescina.pdf) 2016, str. 20–21.

Učenci govorno in/ali pisno posredujejo iz angleščine v slovenščino/italijanščino/ madžarščino in obratno v okoliščinah, ko se osebe iz različnih razlogov ne morejo sporazumevati neposredno.

**Cilji drugega vzgojno-izobraževalnega obdobja**

Učenci:

v slovenščini/italijanščini/madžarščini govorno posredujejo bistvo preprostega angleškega besedila, ki je bogato podprto z nebesedilnimi prvinami (npr. risanke) in pomen preprostih, pogostih oznak in opozoril.

**Cilji tretjega vzgojno-izobraževalnega obdobja**

V tretjem obdobju učenci še razvijajo nedosežene cilje iz drugega vzgojno-izobraževalnega obdobja, ti pa se tudi nadgrajujejo in širijo:

* učenci v slovenščini/italijanščini/madžarščini govorno in pisno posredujejo bistvo pisnega ali govornega angleškega besedila ter oznak v okviru svojih zmožnosti sprejemanja v angleščini;
* v angleščini govorno ali pisno posredujejo bistvo slovenskih/italijanskih/ madžarskih besedil in pomen oznak v okviru svojih zmožnosti govornega in pisnega sporočanja.